open-index/open-wikipedia-markdown huggingface dataset:
นกกระเรียนกู่

**นกกระเรียนกู่** (Whooping Crane) เป็นนกที่สูงที่สุดในทวีปอเมริกาเหนือ เป็นนกกระเรียนที่กำลังจะสูญพันธุ์ ชื่อนกกระเรียนกู่จากเสียงกู่ร้องของนก เป็นนกกระเรียนหนึ่งในสองชนิดที่พบในอเมริกาเหนือ อีกชนิดคือนกกระเรียนเนินทราย มีอายุ 22-24 ปีในธรรมชาติ ปัจจุบันคาดว่ามีเหลืออยู่ประมาณ 250 ตัว

## ลักษณะ
นกกระเรียนกู่เมื่อโตเต็มที่มีขนสีขาว มงกุฎแดง ปากยาวแหลม สีเข้ม ปลายปีกสีดำ มองเห็นได้ชัดเวลาบิน ลูกนกมีสีน้ำตาลจาง ขณะบินจะเหยียดคอตรงไปข้างหน้า ขายาวสีเข้มจะเหยียดไปด้านหลัง นกกระเรียนกู่สูงเกือบ 1.5 ม. ช่วงปีกกว้าง 2.3 ม.เพศผู้หนักโดยเฉลี่ย 7 กก.ขณะที่เพศเมียหนักประมาณ 6 กก.

## อ้างอิง

* Natural History article by Paul Johnsgard (1982)
* Whooping Crane (''Grus americana'') from Paul Johnsgard, *Cranes of the World* (1983)
* 
* 
* 
* 
* 
* Famous Photographer Thomas Mangelsen made the film "Flight of the Whooping Crane" to help bring them back from the brink of extinction. Images of Nature Online 

## แหล่งข้อมูลอื่น
*BirdLife Species Factsheet.
*ARKive - images and movies of the Whooping Crane ''(Grus americana)'' 
*International Crane Foundation's Whooping Crane page  Breeds Whooping Cranes for reintroduction projects and is a research center for all of the world's cranes.
* Patuxent Wildlife Research Center   The largest captive breeding population is housed here. They breed and train the young for release into the wild
*Whooping Crane Eastern Partnership  This group overseeing the EMP reintroduction efforts
*Operation Migration  This group trains and leads the cranes from Wisconsin to Florida using ultralight aircraft
*Journey North    A website for teachers and children that follows the migrations of many species including the Whooping Crane
* Environment Canada   Western Migatory Population, Whooping Crane Information
*Crane World    The use of artificial vocal communication in training the Whoopers to follow the aircraft
*The Nature Conservancy  works to protect habitat for the Whooping Crane
*World Wildlife Fund  Works to protect the Whooping Crane and all endangered species.
*Three White Cranes, Two Flyways, One World  An educational website that links schools along the eastern Whooping Crane flyway in the USA with schools along the eastern flyways of the Siberian and Red-crowned Cranes in Russia and China.

กู่
กระเรียนกู่
ชา แท-ฮย็อน

**ชา แท-ฮย็อน** (; 25 มีนาคม พ.ศ. 2519) เป็นทั้งนักแสดง และนักร้องชาวเกาหลี โดยมีผลงานสร้างชื่อได้แก่ภาพยนตร์เรื่อง *[[ยัยตัวร้ายกับนายเจี๋ยมเจี้ยม]]* นอกจากนี้ ภาพยนตร์ที่เขาแสดงนำในฉบับภาษาไทย มักใช้คำว่า "นายเจี๋ยมเจี้ยม" มาใช้ประกอบการตั้งชื่อภาพยนตร์

## ประวัติ
ชา แท-ฮย็อน มีผลงานภาพยนตร์ครั้งแรกใน *Hallelujah* ในปี ค.ศ.1997 แม้ว่าเขาจะเป็นนักร้องในปีค.ศ. 2001 แต่ในหลายๆประเทศต่างรู้จักเขาในฐานะผู้รับบทเป็นตัวเอกในภาพยนตร์เรื่อง *[[ยัยตัวร้ายกับนายเจี๋ยมเจี้ยม]]* ที่แสดงคู่กันกับ จวน จีฮุน เสียมากกว่า ถึงกระนั้น เขาก็ยังมีผลงานการแสดงที่หลากหลาย ตั้งแต่ *Papa* (1996) และถ่ายโฆษณาให้กับเกม Mario Kart DS ที่จัดวางจำหน่ายในเกาหลีใต้ นอกจากนี้เขายังเป็นเพื่อนสนิทของ คิม จองกุ๊ก และฮอง ยูงมิน

## ผลงานภาพยนตร์

* 1996: *Papa* (KBS)
* 1997: *Hallelujah*
* 2001: *[[ยัยตัวร้ายกับนายเจี๋ยมเจี้ยม]]*
* 2002: *[[รักบทใหม่ของนายเจี๋ยมเจี้ยม]]*
* 2003: *[[คริสต์มาสหรรษากับนายเจี๋ยมเจี้ยม]]*
* 2003: *[[รักหมดใจของนายเจี๋ยมเจี้ยม]]*
* 2004: *[[คู่เจี๋ยมเจี้ยมยกกำลังเจ๋อซ่า]]*
* 2004: *[[ยัยตัวร้ายกับนายเซ่อซ่า]]* (เป็นตัวประกอบ)
* 2005: *[[อีกนิยามรัก]]*

* 2005: *[[สะดุดรัก กับ นายเจี๋ยมเจี้ยม]]*
* 2006: *[[บา:โบ ฉันจำได้]]* (Miracle of Giving Fool)
* 2007: *[[ปฏิบัติการฮาล่าฝัน ของนายเจี๋ยมเจี้ยม]]*
* 2008: *[[บา:โบ ฉันจำได้]]* (BA:BO)
* 2008: *[[สะดุดรัก ยัยจอมพลัง]]* (เป็นตัวประกอบ)
* 2008: *[[ลูกหลานใครหว่า? ป่วนซ่านายเจี๋ยมเจี้ยม]]*
* 2010: *[[ผีวุ่นวายกะนายเจี๋ยมเจี้ยม]]*
* 2017: *[[ฝ่า 7 นรกไปกับพระเจ้า]]*

## ละคร

* 1997: *Ready Go* (KBS)
* 1998: *Sunflower* (MBC)
* 1998: *I Love You*
* 1998: *Shy Woman*
* 1999: *Into The Sunlight* (MBC)

* 2000: *Juliet's Man* (SBS)
* 2004: *First Love of a Royal Prince* (MBC)
* 2007: *Flowers for My Life* (KBS2)
* 2008: *General Hospital 2* (MBC)
* 2012: "Jeon Woo Chi" (KBS2)
* 2015: *The Producer * (KBS)
* 2017: "The Best Hit " (KBS 2TV)

## อัลบั้ม
# Accident, 2001
# 더북 THE [BU:K], 2003

## วิทยุ
ชา แท-ฮย็อน เป็นดีเจของบางช่องรายการวิทยุ และในปี ค.ศ. 2007 เขาก็ได้รับรางวัลเบสท์ดีเจจากเคบีเอส

* 1999~2000: KBS 2FM 
* 2007:  KBS 2FM

## รางวัลที่ได้รับ
* Blue Dragon Film Awards, 2003: Choice of Audience
* SBS Actors Awards, 2000: Promising star
* SBS Actors Awards, 1999: Best Rookie of this year
* MBC Actors Awards, 1999: Best Rookie of this year

## อ้างอิง

## แหล่งข้อมูลอื่น

* 
* 
* 

หมวดหมู่:บุคคลที่เกิดในปี พ.ศ. 2519
หมวดหมู่:บุคคลที่ยังมีชีวิตอยู่
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:บุคคลจากโซล
หมวดหมู่:นักร้องเคป็อป
หมวดหมู่:ผู้ได้รับรางวัลบลูดรากอนฟิล์ม สาขานักแสดงชายหน้าใหม่ยอดเยี่ยม
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:นักร้องจากโซล
หมวดหมู่:นักแสดงชายจากโซล
ลาซาอีรวซ

**ลาซาอีรวซ** () เป็นเพลงชาติของสาธารณรัฐซาอีร์ ตั้งแต่ปี พ.ศ. 2515 - พ.ศ. 2540 ประพันธ์เนื้อร้องโดยโจเซฟ ลูตุมบา ทำนองโดยซีมง-ปีแยร์ บอกา ดี อึมปาซี ลงดี

## เนื้อร้อง

## ดูเพิ่ม
* เดอบูกงกอแล 

## อ้างอิง

## แหล่งข้อมูลอื่น
* เพลงชาติสาธารณรัฐซาอีร์: ''ลาซาอีรวซ''.

หมวดหมู่:เพลงชาติ
หมวดหมู่:สัญลักษณ์ของสาธารณรัฐประชาธิปไตยตองโก
หมวดหมู่:เพลงภาษาฝรั่งเศส
รู้ว่าเขาหลอก

**รู้ว่าเขาหลอก** เป็นเพลงลูกทุ่งจากการขับร้องบันทึกเสียงครั้งแรกของศิรินทรา นิยากร ออกวางจำหน่ายเมื่อ พ.ศ. 2527 ประพันธ์คำร้องและทำนองโดย กานท์ การุณวงศ์ เรียบเรียงต้นฉบับโดย เอนก รุ่งเรือง

## ที่มา
กานท์ การุณวงศ์ ผู้แต่งเพลงได้รับแรงบันดาลใจมาจากสภาพธุรกิจวงการเพลงไทยที่กำลังเติบโตและแข่งขันกันอย่างมาก บางทีค่ายเทปอาจไม่เผยยอดจำหน่ายเทปที่แท้จริง แล้วยังสั่งให้นักแต่งเพลงยอมแต่งเพลงใหม่ตามความฉวยโอกาส จึงนำโครงเรื่องนั้นมาถ่ายทอดเป็นบทเพลง โดยสมมติให้เป็นเรื่องความรักของหญิงสาวแทน  ทำให้เพลงนี้กลายเป็นเพลงที่สร้างชื่อเสียงให้กับ ศิรินทรา นิยากร ในอัลบั้มชื่อเดียวกับชื่อเพลง ซึ่งมีเพลง *จะขอก็รีบขอ* เป็นเพลงดังอีกเพลงหนึ่งด้วย

## การนำไปร้องต่อ
เพลง รู้ว่าเขาหลอก ได้รับการนำมาขับร้องใหม่อย่างแพร่หลาย ทั้งในวงการเพลงลูกทุ่ง วงการเพลงสตริง วงการเพลงเพื่อชีวิต โดยมีนักร้องทั้งชายและหญิง ที่ร้องบันทึกเสียงเพื่อผลิตเป็นสตูดิโออัลบั้ม ดังนี้
# Brian Bate ในปี พ.ศ. 2529 
# สุรชัย จันทิมาธร ชุด ลุงไม้ไทย
# เอกชัย ศรีวิชัย ชุด สุดซึ้ง
# สันติ ดวงสว่าง อัลบั้มท็อปฮิตลูกทุ่งมาตรฐาน
# ขวัญภิรมย์ หลิน ชุด เปิดใจให้เลย
# กลุ่มนักร้องประสานเสียงโปรคอรัส ค่ายนิธิทัศน์ ชุด กล่อมทุ่ง
# กลุ่มนักร้องประสานเสียงคันทรีคอรัส ค่ายเอ็มเอ็มจี(เอ็มสแควร์) ชุด คันทรีคอรัส
# พิมพ์โพยม เรืองโรจน์
# นนทิยา จิวบางป่า ชุด ครั้งนั้น ณ วันนี้
# ญาญ่าญิ๋ง ชุด วันวาน 
# ศิริลักษณ์ ผ่องโชค ชุด สาวน้อยคาเฟ่
# วงเตปาป้า 
# ศิลปินหญิงทรูแฟนเทเชีย ชุด 7 สาวสะบัดโชว์
# ศิลปินหญิงชัวร์ออดิโอ ชุด ชัวร์ชะชะช่า
# ฝน ธนสุนทร ชุด แก้วตาดวงใจ
# เปาวลี พรพิมล อัลบั้มเพลงแม่ชอบชุดที่ 1
# พรทิพย์ แสงอุทัย อัลบั้มท็อปฮิตลูกทุ่งมาตรฐาน

## อ้างอิง

หมวดหมู่:ซิงเกิลในปี พ.ศ. 2527
หมวดหมู่:เพลงไทย
หมวดหมู่:เพลงลูกทุ่ง
หมวดหมู่:เพลงในปี พ.ศ. 2527
นางงามนานาชาติ 2010

**นางงามนานาชาติ 2010** () จะเป็นการประกวดนางงามนานาชาติครั้งที่ 50 จัดเมื่อวันที่ 7 พฤศจิกายน พ.ศ. 2553 (ตามเวลาในประเทศไทย) โดยจะจัดขึ้นที่เมืองเฉิงตู  ประเทศจีน  โดย อนากาเบลล่า เอสปิโนซ่า นางงามนานาชาติ 2009 มอบมงกุฎให้แก่ อลิซเบธ มอสเควร่า สาวงามจากเวเนซุเอลา วัย 19 ปี ครองตำแหน่ง**นางงามนานาชาติ 2010**

## ผลการประกวด
thumb|right|250px| แผนที่แสดงผลการประกวดนางงามนานาชาติ 2010 ของประเทศที่เข้าร่วม

### ลำดับ

## ผู้เข้าประกวดที่ยืนยันแล้ว

* ยืนยันเมื่อวันที่ 21 เมษายน 2553 

## National Pageant Notes
*  เข้าร่วมการประกวดครั้งล่าสุดเมื่อปี 2538
*  เข้าร่วมการประกวดครั้งล่าสุดเมื่อปี 2543
*  เข้าร่วมการประกวดครั้งล่าสุดเมื่อปี 2545
*  เข้าร่วมการประกวดครั้งล่าสุดเมื่อปี 2550
*  ,  ,  เข้าร่วมการประกวดครั้งล่าสุดเมื่อปี 2551

## Contestant Notes
*  : ซีมินา เวกัส เข้าร่วมการแข่งขันมิสทัวร์ลิซึมอินเตอร์เนชั่นแนล 2551 ที่มาเลเซีย
*  : แคทเทอรีน บราวน์ เคยเข้าร่วมการแข่งขันมิสเวิลด์ 2551 ที่แอฟริกาใต้
*  : อลิซาเบธ มอสเควล่า เคยเข้าร่วมการแข่งขัน Reinado Internacional del Café 2553 ที่โคลอมเบีย และเธอได้ตำแหน่งรองอันดับ 3

## อ้างอิง

## แหล่งที่มา
*  เว็บไซต์การประกวดอย่างเป็นทางการ

หมวดหมู่:การประกวดนางงาม
หมวดหมู่:นางงามนานาชาติ
หมวดหมู่:นางงามนานาชาติแบ่งตามปี
คำกำกับนาม

**คำกำกับนาม** คือคำชนิดหนึ่งใช้ประกอบเข้ากับคำนาม เพื่อแสดงชนิดของการอ้างถึงซึ่งถูกสร้างขึ้นโดยคำนามนั้น คำกำกับนามเป็นตัวระบุความชี้เฉพาะทางไวยากรณ์ของคำนาม ในบางภาษาขยายขอบเขตไปถึงปริมาณและจำนวนด้วย คำกำกับนามไม่มีใช้ในภาษาไทย แต่พบได้บ่อยในตระกูลภาษาอินโด-ยูโรเปียน เช่นภาษาอังกฤษมีคำว่า a, an, the ภาษาฝรั่งเศสมีคำว่า le, la, l’, les เป็นต้น

ในการวิเคราะห์ชนิดของคำ คำกำกับนามอาจจัดว่าเป็นคำคุณศัพท์ชนิดพิเศษ นักภาษาศาสตร์สมัยใหม่นิยมจัดแบ่งภายในโครงสร้างแยกส่วนเป็นตัวกำหนด (determiner)

## ประเภท
คำกำกับนามแบ่งออกเป็นสองประเภทใหญ่ ๆ ได้แก่ *คำกำกับนามชี้เฉพาะ* และ *คำกำกับนามไม่ชี้เฉพาะ* บางภาษาเป็นส่วนน้อยที่พัฒนาระบบคำของตนเองทำให้มีคำกำกับนามประเภทย่อยเพิ่มเข้ามา คำกำกับนามแต่ละชนิดในแต่ละภาษามีรูปแบบที่แตกต่างกัน ขึ้นอยู่กับสมบัติทางไวยากรณ์อาทิ ลิงค์ จำนวน การก หรือแม้แต่เสียงที่อยู่ติดกัน

### คำกำกับนามชี้เฉพาะ
คำกำกับนามชี้เฉพาะใช้แสดงว่าคำนามของสิ่งนั้น (หรือหลายสิ่ง) เป็นสิ่งที่ระบุชี้เฉพาะได้แก่ผู้ฟัง อาจหมายถึงสิ่งเดียวกับสิ่งที่ผู้พูดกำลังกล่าวถึง หรือหมายถึงบางสิ่งที่มีเพียงสิ่งเดียวและเป็นที่รู้จักทั่วไป ในภาษาอังกฤษใช้คำว่า the
::**The** children knew **the** fastest way home. *เด็ก ๆ รู้ทางกลับบ้านที่เร็วที่สุด* (ทราบว่าเด็กกลุ่มใด ทราบว่าทางอยู่ที่ใด)
::Give me **the** book. *มอบหนังสือให้ฉัน* (ทราบว่าหนังสือเล่มใด)
::**The** earth revolves around **the** sun. *โลกหมุนรอบดวงอาทิตย์* (โลกมีสิ่งเดียว ดวงอาทิตย์มีสิ่งเดียว สำหรับบริบทนี้)

### คำกำกับนามไม่ชี้เฉพาะ
คำกำกับนามไม่ชี้เฉพาะใช้แสดงว่าคำนามของสิ่งนั้น (หรือหลายสิ่ง) เป็นสิ่งที่ระบุชี้เฉพาะไม่ได้แก่ผู้ฟัง อาจหมายถึงสิ่งที่ผู้พูดกล่าวถึงเป็นครั้งแรก หรือหมายถึงบางสิ่งที่เป็นสิ่งสมมติหรือไม่เกี่ยวข้อง หรือผู้พูดพยายามสื่อนัยทั่วไปให้กับสิ่งนั้น ในภาษาอังกฤษใช้คำว่า a หรือ an กับของหนึ่งสิ่ง (ขึ้นอยู่กับเสียงพยัญชนะแรกของคำถัดไป)
::She had **a** house so large that **an** elephant would get lost without **a** map. *เธอมีบ้านใหญ่มากขนาดช้างยังหลงทางโดยไม่มีแผนที่* (ไม่ชี้เฉพาะว่าบ้านหลังไหน ช้างกับแผนที่ก็สมมติขึ้น)
::Give me **a** book. *มอบหนังสือให้ฉัน* (หนังสือเล่มใดก็ได้ไม่เจาะจง)
::The sun is **a** star. *ดวงอาทิตย์เป็นดาวฤกษ์ (ดวงหนึ่ง)* (ดาวฤกษ์เป็นนัยทั่วไป)

### คำกำกับนามแบ่งส่วน
คำกำกับนามแบ่งส่วนถือว่าเป็นคำกำกับนามไม่ชี้เฉพาะ ใช้กับคำนามนับไม่ได้อย่างเช่น น้ำ ซึ่งไม่สามารถกำหนดปริมาณได้แน่นอน คำกำกับนามแบ่งส่วนมีใช้ในภาษาฝรั่งเศสและภาษาอิตาลีเพิ่มเติมขึ้นจากสองประเภทข้างต้น คำภาษาอังกฤษที่ใกล้เคียงคือ some ที่สามารถตัดออกได้ คำนี้อาจพิจารณาว่าเป็นตัวกำหนด (determiner)
::Vous-voulez **du** café? *คุณต้องการกาแฟไหม* (กาแฟไม่สามารถกำหนดปริมาณได้แน่นอน)

### คำกำกับนามปฏิเสธ
คำกำกับนามปฏิเสธใช้ระบุถึง *ความไม่มี* ของคำนาม จึงไม่สามารถจัดได้ว่าเป็นคำกำกับนามชี้เฉพาะหรือไม่ชี้เฉพาะ คำนี้อาจพิจารณาว่าเป็นตัวกำหนด ในภาษาอังกฤษใช้แทนได้ว่า no
::**No** man is an island. *ไม่มีผู้ชายคนใดเป็นเกาะ* (สุภาษิตโดย John Donne)
::I have **no** choice. *ฉันไม่มีทางเลือก*

## อ้างอิง

หมวดหมู่:ชนิดของคำ
โพธิ์ชัย

**โพธิ์ชัย** สามารถหมายถึงสถานที่ที่มีชื่อเดียวกันในอำเภอและจังหวัดต่าง ๆ ดังนี้

## อำเภอ
* อำเภอโพธิ์ชัย จังหวัดร้อยเอ็ด

## ตำบล
* ตำบลโพธิ์ชัย อำเภอวาปีปทุม จังหวัดมหาสารคาม
* ตำบลโพธิ์ชัย อำเภอพนมไพร จังหวัดร้อยเอ็ด
* ตำบลโพธิ์ชัย อำเภออุทุมพรพิสัย จังหวัดศรีสะเกษ
* ตำบลโพธิ์ชัย อำเภออินทร์บุรี จังหวัดสิงห์บุรี
* ตำบลโพธิ์ชัย อำเภอเมืองหนองคาย จังหวัดหนองคาย
* ตำบลโพธิ์ชัย อำเภอเมืองหนองบัวลำภู จังหวัดหนองบัวลำภู

หรืออาจหมายถึง
* ตำบลโพธิ์ไชย อำเภอโคกโพธิ์ไชย จังหวัดขอนแก่น
* ตำบลท่าโพธิ์ชัย อำเภอหนองกี่ จังหวัดบุรีรัมย์

## เทศบาลตำบล
* เทศบาลตำบลโพธิ์ชัย อำเภอพนมไพร จังหวัดร้อยเอ็ด
* เทศบาลตำบลโพธิ์ชัย อำเภอเมืองหนองคาย จังหวัดหนองคาย

หรืออาจหมายถึง
* เทศบาลตำบลโพธิ์ไชย อำเภอโคกโพธิ์ไชย จังหวัดขอนแก่น

## องค์การบริหารส่วนตำบล
* องค์การบริหารส่วนตำบลโพธิ์ชัย อำเภอวาปีปทุม จังหวัดมหาสารคาม
* องค์การบริหารส่วนตำบลโพธิ์ชัย อำเภออุทุมพรพิสัย จังหวัดศรีสะเกษ
* องค์การบริหารส่วนตำบลโพธิ์ชัย อำเภออินทร์บุรี จังหวัดสิงห์บุรี

หรืออาจหมายถึง
* องค์การบริหารส่วนตำบลท่าโพธิ์ชัย อำเภอหนองกี่ จังหวัดบุรีรัมย์

## วัด
*ดูที่ [[วัดโพธิ์ชัย]]*
จอห์น แม็กเอนโร

**จอห์น แพทริก แม็กเอนโร จูเนียร์** เกิดเมื่อ 16 กุมภาพันธ์ ค.ศ. 1959 นักเทนนิสชายชาวอเมริกัน อดีตมือวางอันดับหนึ่งของโลก จัดอันดับโดยเอทีพีติดต่อกัน 4 ปี ระหว่าง ค.ศ. 1981 ถึง 1984 เขาได้เป็นมือวางอันดับหนึ่งของโลกครั้งแรกเมื่อเดือนมีนาคม ค.ศ. 1980  ได้รับรางวัลชนะเลิศเทนนิสแกรนด์สแลม ประเภทชายเดี่ยว 7 ครั้ง (3 ครั้งที่วิมเบิลดัน และ 4 ครั้งที่ยูเอสโอเพน) ประเภทชายคู่ 9 ครั้ง และประเภทคู่ผสม 1 ครั้ง 

จอห์น แม็กเอนโรเป็นนักเทนนิสที่ถนัดมือซ้าย นิยมการเล่นลูกวอลเลย์ เป็นที่จดจำในฐานะนักกีฬาอารมณ์ร้อน มักมีปากเสียงกับคู่แข่งและกรรมการผู้ตัดสิน จนถูกตัดสินลงโทษปรับคะแนนบ่อยครั้ง  นักกีฬาคู่แข่งร่วมสมัยกับแม็กเอนโร ได้แก่ บิยอร์น บอร์ก จิมมี คอนเนอร์ส และอิวาน เลนเดิล

จอห์น แม็กเอนโร เคยเป็นกัปตันทีมชาติสหรัฐอเมริกันในการแข่งขันเดวิสคัพเป็นเวลา 15 ปี ตั้งแต่ ค.ศ. 1978 ถึง 1992 ปัจจุบันเขารับหน้าที่เป็นผู้บรรยายกีฬาเทนนิสให้กับเครือข่าย CBS, NBC, USA, ESPN และ BBC

ด้านชีวิตส่วนตัว จอห์น แม็กเอนโรสมรสกับนักแสดงหญิง ทาทัม โอ'นีล ในปี 1986 และหย่ากันในปี 1994  เขาสมรสใหม่กับแพตตี สไมท์ นักร้องนำวงดนตรีร็อก Scandal ตั้งแต่ปี 1997 จนถึงปัจจุบัน

## อ้างอิง

## แหล่งข้อมูลอื่น

* Official Wimbledon website profile
* BBC profile

หมวดหมู่:นักเทนนิสชาวอเมริกัน
หมวดหมู่:บุคคลจากควีนส์
หมวดหมู่:บุคคลจากวีสบาเดิน
หมวดหมู่:ชาวอเมริกันเชื้อสายไอริช
สถิติกรีฑาในการแข่งขันซีเกมส์

นี่คือ **สถิติของกรีฑาในการแข่งขันซีเกมส์**

## สถิติกรีฑาชาย

## สถิติกรีฑาหญิง

## อ้างอิง

## ดูเพิ่ม
* ซีเกมส์
* กีฬากรีฑาในซีเกมส์

หมวดหมู่:กีฬากรีฑาในซีเกมส์
รีตานินดราซาไนมาลาลาโอ

**รีตานินดราซาไนมาลาลาโอ** () เป็นเพลงชาติของประเทศมาดากัสการ์ เนื้อร้องประพันธ์โดย นอร์แบร์ ราฮารีซูอา และเรียบเรียงทำนองโดย ปัสเตอร์ ราฮัดซาซอน คล้ายกับการเดินขบวนและได้รับอิทธิพลอย่างมากจากดนตรีของยุโรป และระบบการศึกษาในอาณานิคมของฝรั่งเศส นักดนตรีชาวมาลากาซีมักเล่นด้วยหีบเพลง เพลงชาติได้รับการรับรองอย่างเป็นทางการเมื่อวันที่ 27 เมษายน พ.ศ. 2502 โดยรัฐสภาของมาดากัสการ์ ก่อนที่จะได้รับเอกราชอย่างเป็นทางการในวันที่ 26 มิถุนายน พ.ศ. 2503 ฟิลลิเบอร์ท ซิรานานา (Philibert Tsiranana) เป็นนายกรัฐมนตรีของมาดากัสการ์ในระหว่างการแต่งเพลงชาติและ ไมเคิล เดเบร่ (Michel Debré) เป็นนายกรัฐมนตรีฝรั่งเศสในช่วงเวลานั้น จุดสนใจหลักของเพลงชาติ คือความรักแผ่นดิน เช่นเดียวกับการขอบคุณพระเจ้า และการเรียกร้องความสามัคคีและ ความภักดีภายในชาติ

## อ้างอิง


อแอฟริกา
หมวดหมู่:วัฒนธรรมมาลากาซี
หมวดหมู่:สัญลักษณ์ของประเทศมาดากัสการ์
หลวงปราโมทย์จรรยาวิภาช (ปราโมทย์ จันทวิมล)

รองอำมาตย์เอก **หลวงประโมทย์จรรยาวิภาช** นามเดิม **ปราโมทย์ จันทวิมล** (23 มีนาคม พ.ศ. 2446 – 21 พฤษภาคม พ.ศ. 2516) อดีตประธานกรรมการองค์การค้าของคุรุสภา ในราชการเคยดำรงตำแหน่งอธิบดีกรมอาชีวศึกษา และเคยทำงานที่ธนาคารไทยพาณิชย์ จนถึงเกษียณอายุ และเป็นพี่ชายของอภัย จันทวิมล อดีตปลัด, รัฐมนตรีช่วย และรัฐมนตรีว่าการกระทรวงศึกษาธิการ

## ตำแหน่ง
*อธิบดีกรมอาชีวศึกษา
*ผู้อำนวยการสถานศึกษา
*อาจารย์ใหญ่โรงเรียนมัธยมหอวัง (โรงเรียนหอวัง) คนที่ 4 พ.ศ. 2475 – พ.ศ. 2476
*อาจารย์ใหญ่โรงเรียนเบญจมบพิตร (โรงเรียนมัธยมวัดเบญจมบพิตรในปัจจุบัน)  คนที่ 13 ระหว่าง พ.ศ. 2476 – พ.ศ. 2477
*อาจารย์ใหญ่โรงเรียนยุพราชวิทยาลัย   
*ผู้อำนวยการ วิทยาลัยเทคนิค กรุงเทพฯ (มหาวิทยาลัยเทคโนโลยีราชมงคลกรุงเทพในปัจจุบัน) คนแรก ระหว่าง พ.ศ. 2495 – พ.ศ. 2496

## ผลงาน
[thumb|300x300px|วิทยาลัยวิชาการศึกษา หรือ [มหาวิทยาลัยศรีนครินทรวิโรฒ]]
ท่านเป็นหนึ่งในคณะกรรมการวิทยาลัยวิชาการศึกษา  อันประกอบด้วย
# หม่อมหลวงปิ่น  มาลากุล    ประธานกรรมการ
# หลวงสวัสดิสารศาสตร์พุทธิ    กรรมการ
# หลวงประโมทย์จรรยาวิภาช    กรรมการ
# นายอภัย จันทวิมล     กรรมการ
# นายวิทูร  ทิวทอง    กรรมการ
# นายสนั่น  สุมิตร     กรรมการ
# นายเยื้อ  วิชัยดิษฐ     กรรมการ
# นายเชื้อ สาริมาน     กรรมการ
# นายพร  ทองพูนศักดิ์     กรรมการ
# นายรอง  ศยามานนท์     กรรมการ
# หม่อมหลวงบุญเหลือ กุญชร    กรรมการ
# นางสมัยสวาท  พงศ์ทัต    กรรมการ
# นายสวัสดิ์  สิงหพงษ์     กรรมการ
# นายสาโรช  บัวศรี     กรรมการและเลขานุการ
*ในการประชุมคณะกรรมการวิทยาลัยวิชาการศึกษา ครั้งที่ 17 วันที่ 5 พฤศจิกายน 2496 เรื่องที่ 7 หม่อมหลวงปิ่น  มาลากุล  ประธานกรรมการกล่าวเปิดประชุม  และแถลงว่า เพื่อที่จะให้กิจการด้านฝึกหัดครูได้ขยายตัวกว้างขวางยิ่งขัน “โรงเรียนฝึกหัดครูชั้นสูง ณ ถนนประสานมิตร”เดิมจึงได้เปลี่ยนรูปมาเป็น “วิทยาลัยวิชาการศึกษา”  และกระทรวงศึกษาธิการได้ประกาศแต่งตั้งคณะกรรมการชุดใหม่ขึ้นบริหารงานให้เหมาะสมกับงานที่ขยายออกไป  และประธานกรรมการได้ถือโอกาสแสดงความยินดี ที่คณะกรรมการชุดใหม่จะได้ดำเนินงานอันสำคัญต่อไป

## เครื่องราชอิสริยาภรณ์

## อ้างอิง

## แหล่งข้อมูลอื่น
* เว็บไซต์โรงเรียนมัธยมวัดเบญจมบพิตร
* เว็บไซต์ มหาวิทยาลัยเทคโนโลยีราชมงคลกรุงเทพ สาขาวิชาเทคโนโลยีเครื่องเรือน  

หมวดหมู่:ผู้อำนวยการโรงเรียนมัธยมวัดเบญจมบพิตร
หมวดหมู่:บรรดาศักดิ์ชั้นหลวง
หมวดหมู่:บุคคลจากมหาวิทยาลัยเทคโนโลยีราชมงคลกรุงเทพ
หมวดหมู่:ครูชาวไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ต.จ.ว.
เทศบาลตำบลหินกอง

**เทศบาลตำบลหินกอง** สามารถหมายถึง
* **[[เทศบาลตำบลหินกอง (จังหวัดร้อยเอ็ด)|เทศบาลตำบลหินกอง]]** อำเภอสุวรรณภูมิ จังหวัดร้อยเอ็ด
* **[[เทศบาลตำบลหินกอง (จังหวัดราชบุรี)|เทศบาลตำบลหินกอง]]** อำเภอเมืองราชบุรี จังหวัดราชบุรี
* **[[เทศบาลตำบลหินกอง (จังหวัดสระบุรี)|เทศบาลตำบลหินกอง]]** อำเภอหนองแค จังหวัดสระบุรี

หินกอง
กรมการจัดหางาน

**กรมการจัดหางาน** () เป็นส่วนราชการระดับกรม สังกัดกระทรวงแรงงาน

## ประวัติ
### ยุคหลัง พ.ศ. 2475
หลังการเปลี่ยนแปลงการปกครอง พ.ศ. 2475 รัฐบาลสมัยนั้น ได้เล็งเห็นความสำคัญ ของปัญหาแรงงาน ที่เกิดขึ้นในอนาคต จึงได้ดำเนินนโยบายของชาติไว้อย่างแน่ชัด ประกอบกับในระยะนั้น เศรษฐกิจตกต่ำทั่วโลก และประเทศไทยได้รับผลกระทบกระเทือนด้วย ประชาชนจึงว่างงานกันมาก หน่วยงานของรัฐบาล ที่ปฏิบัติงานบริหารแรงงาน ได้รับการจัดตั้งขึ้นอย่างเป็นกิจลักษณะเป็นครั้งแรก คณะผู้ก่อการเปลี่ยนแปลงการปกครอง ได้กำหนดนโยบายหลัก 6 ประการ ประการหนึ่งระบุว่า "จะต้องบำรุงความสุขของราษฎรในทางเศรษฐกิจและหางานให้ราษฎรทุกคนทำ" รัฐบาลจึงได้ตราพระราชบัญญัติว่าด้วยสำนักจัดหางาน พ.ศ. 2475 ขึ้นบังคับใช้เมื่อวันที่ 31 สิงหาคม พ.ศ. 2475 พระราชบัญญัติฉบับนี้ ให้สิทธิแก่เอกชนที่จะประกอบอาชีพ ในทางจัดตั้งสำนักงานรับจัดหางานให้แก่ประชาชนได้ โดยดำเนินงาน และบริการเรียกค่าบริการจากประชาชน ผู้มาใช้บริการภายในขอบเขตที่กฎหมายกำหนด และในช่วงเดือนตุลาคม พ.ศ. 2475 รัฐบาลก็ได้ตรา พระราชบัญญัติสำนักงานจัดหางานประจำท้องถิ่น พ.ศ. 2475 ขึ้นบังคับใช้ พระราชบัญญัติ ฉบับนี้กำหนดให้จัดตั้งสำนักงานกลางจัดหางาน ขึ้นในจังหวัดพระนคร และธนบุรี ทำหน้าที่จัดหางานให้แก่ประชาชนโดยไม่คิดค่าบริการ

### ยุคจัดตั้งกระทรวงแรงงานและสวัสดิการสังคม
ต่อมาจึงได้มีการจัดตั้งกระทรวงแรงงานและสวัสดิการสังคม ขึ้นในปี พ.ศ. 2536 โดยการโอนภารกิจด้านแรงงานจากกระทรวงมหาดไทย จนกระทั่งในปี พ.ศ. 2545 จึงมีการเปลี่ยนแปลงจากเดิมเป็น "กระทรวงแรงงาน"

## อำนาจหน้าที่และการแบ่งส่วนราชการ
### อำนาจหน้าที่
กรมการจัดหางาน มีภารกิจเกี่ยวกับการส่งเสริมการมีงานทำและคุ้มครองคนหางาน โดยการศึกษา วิเคราะห์สภาวะตลาดแรงงานและแนวโน้มตลาดแรงงาน เป็นศูนย์กลางข้อมูลตลาดแรงงาน รวมทั้งพัฒนาและส่งเสริมระบบการบริหารด้านการส่งเสริมการมีงานทำ เพื่อให้ประชากรมีงานทำที่เหมาะสมกับความรู้ความสามารถและความถนัดไม่ถูกหลอกลวง ตลอดจนได้รับสิทธิประโยชน์ที่เหมาะสมและเป็นธรรม มีอำนาจหน้าที่ดังนี้
* ดำเนินการตามกฎหมายว่าด้วยกรมการจัดหางานและคุ้มครองคนหางาน กฎหมายว่าด้วยการทำงานของคนต่างด้าวและกฎหมายอื่นที่เกี่ยวข้อง
* วิเคราะห์สภาวะตลาดแรงงานและแนวโน้มความต้องการแรงงานและเป็นศูนย์ทะเบียนข้อมูลตลาดแรงงาน
* พัฒนาระบบ รูปแบบ มาตรการ และวิธีการด้านการจัดหางาน จัดทำและประสานแผนการปฏิบัติงานของกรมให้สอดคล้องกับนโยบาย และยุทธศาสตร์ด้านแรงงานของกระทรวง รวมทั้งกำหนดมาตรฐานอาชีพ และอุตสาหกรรม
* ให้คำปรึกษา ส่งเสริม และให้บริการแนะแนวอาชีพตามแนวถนัดให้แก่ประชาชน
* ปฏิบัติการอื่นใดตามที่กฎหมายกำหนดให้เป็นอำนาจหน้าที่ของกรมหรือตามที่กระทรวงหรือคณะรัฐมนตรีมอบหมาย

### การแบ่งส่วนราชการ
กฎกระทรวงแบ่งส่วนราชการกรมการจัดหางานได้แบ่งส่วนราชการของกรมการจัดหางานเป็นราชการบริหารส่วนกลางและราชการบริหารส่วนภูมิภาค ดังนี้
* ราชการบริหารส่วนกลาง
** สำนักงานเลขานุการกรม
** กองนิติการ
** กองแผนงานและสารสนเทศ
** กองพัฒนาระบบบริการจัดหางาน
** กองวิจัยตลาดแรงงาน
** กองส่งเสริมการมีงานทำ
** สำนักบริหารแรงงานต่างด้าว
** สำนักงานบริหารแรงงานไทยไปต่างประเทศ
** ศูนย์เทคโนโลยีสารสนเทศและการสื่อสาร
* ราชการบริหารส่วนภูมิภาค
** สำนักงานจัดหางานจังหวัดอื่น ๆ

### ติดต่อหน่วยงาน
1506 กด 2

## หมายเหตุ
 

## อ้างอิง

หมวดหมู่:กระทรวงแรงงาน
หมวดหมู่:หน่วยงานภาครัฐที่ก่อตั้งในปี พ.ศ. 2536
หมวดหมู่:หน่วยงานของรัฐบาลไทยในเขตดินแดง
การจัดหางาน
หลวงสันธานวิทยาสิทธิ์ (กำจาย พลางกูร)

**หลวงสันธานวิทยาสิทธิ์** เป็นผู้แปลและเรียบเรียงจดหมายรายวันของท่านบาทหลวงเดอ ชวาสี ได้ให้เหตุผลไว้ว่า บางกอกคือจังหวัดธนบุรี บางแปลว่า "บึง" กอกแปลว่าน้ำ (กลายเป็นแข็ง) หรือน้ำกลับเป็นดินหรือที่ลุ่มกลายเป็นดอน แต่ไม่ได้บอกว่ากอกนั้นเป็นภาษาอะไร 

## ตำแหน่งและผลงาน
;ตำแหน่ง
* อาจารย์ใหญ่โรงเรียนมัธยมวัดเบญจมบพิตร คนที่ 8 ระหว่าง พ.ศ. 2468-พ.ศ. 2472 

;ผลงานแปลหนังสือ
* จดหมายเหตุรายวันการเดินทางไปสู่ประเทศสยาม เมื่องครั้งเป็น อำมาตย์ตรี หลวงสันธานวิทยาสิทธิ์ ของ
* การปฏิวัฏครั้งใหญ่ในแคว้นกรุงศรีอยุธยาอันเป็นเหตุให้ชาวฝรั่งเศสถูกขับไล่ พรรณนาฝั่งทะเลและหัวเมืองสำคัญและเหตุการณ์ปลายแผ่นดินสมด็จพระนารายณ์กรุงศรีอยุธยาปลายพุทธศตวรรษที่ 23. 
* ปฏิทินค้นวัน ตั้งชื่อว่า "กำจายสุริยทินปฏิทินนิรันดร" (Kamchai' s Perpetual Solar Carendar) และมอบลิขสิทธิ์ให้แก่รัฐบาล (กระทรวงธรรมการ) เมื่อ พ.ศ. 2477

## แหล่งข้อมูลอื่น
* เว็บไซต์โรงเรียนมัธยมวัดเบญจมบพิตร
* เว็บไซต์สำนักหอสมุด มหาวิทยาลัยธรรมศาสตร์ 

หมวดหมู่:ครูชาวไทย
หมวดหมู่:ผู้อำนวยการโรงเรียนมัธยมวัดเบญจมบพิตร
หมวดหมู่:บรรดาศักดิ์ชั้นหลวง
หมวดหมู่:สกุลพลางกูร
การประชุมสุดยอดว่าด้วยความมั่นคงทางนิวเคลียร์

**การประชุมสุดยอดว่าด้วยความมั่นคงทางนิวเคลียร์** () เป็นการประชุมสุดยอดซึ่งจัดขึ้นในวอชิงตัน ดี.ซี. สหรัฐอเมริกา เมื่อวันที่ 12-13 เมษายน พ.ศ. 2553 เนื้อหาของการประชุมมุ่งประเด็นไปยังมาตรการรักษาความปลอดภัยต่อพลูโตเนียมเกรดอาวุธ และยูเรเนียม เพื่อป้องกันการก่อการร้ายที่ใช้นิวเคลียร์

## บริบท
สนธิสัญญาลดอาวุธทางยุทธศาสตร์ฉบับใหม่ได้รับการลงนามเมื่อวันที่ 8 เมษายน พ.ศ. 2553 ในกรุงปราก โดยประธานาธิบดีแห่งสหรัฐอเมริกา บารัก โอบามา และประธานาธิบดีรัสเซีย ดมิทรี เมดเวเดฟ หลังจากการประชุมดังกล่าว อิหร่านได้จัดการประชุมของตนเอง *การประชุมระหว่างประเทศเพื่อการปลดอาวุธและการป้องกันการเผยแพร่* เมื่อวันที่ 17-18 เมษายน หลังจากนั้น ในเดือนพฤษภาคม พ.ศ. 2553 การประชุมทบทวนสนธิสัญญาป้องกันการเผยแพร่อาวุธนิวเคลียร์ (NPT) มีกำหนดการที่จะจัดขึ้น ณ ที่ทำการใหญ่สหประชาชาติ ในนครนิวยอร์ก

## ผลที่ตามมา

หมวดหมู่:พ.ศ. 2553
หมวดหมู่:การดำรงตำแหน่งประธานาธิบดีของบารัก โอบามา
แมลงวันสี

**แมลงวันสี** () อยู่ในวงศ์ Biobionidae อับดับ Diptera มีประมาณ  780 ชนิดทั่วโลก ขนาดยาว 0.5 -1.1 เซนติเมตร

## ชีววิทยา
ตัวหนอนของแมลงวันสีเติบโตในบริเวณหญ้า กินพืชและกินซากโดยกินซากพืชหรือรากพืชที่ยังมีชีวิตอยู่  บางชนิดพบในส่วนผสมของปุ๋ย (Hardy, 1981). ตัวเต็มวัยของสกุล *Plecia* และบางชนิดของสกุล *Bibio* ไม่กินอาหาร แต่ดำรงชีพโดยกินอาหารในระยะตัวหนอนเพียงอย่างเดียว  ตัวเต็มวัยมีอายุสั้น บางชนิดของสกุล *Plecia* (lovebugs) ใช้เวลาส่วนใหญ่ของช่วงตัวเต็มวัยในการจับคู่ผสมพันธุ์  ตัวผู้และตัวเมียบินช้า ๆ โดยส่วนปลายท้องติดกัน และยังคงอยู่อย่างนั้นตลอดเวลาแม้แต่ตอนบิน ตัวเต็มวัยบินเป็นฝูงหลังจากออกจากดักแด้ในระยะเวลาเดียวกัน บางครั้งเป็นจำนวนมหาศาล

## อ้างอิง (การจำแนก)
*Hardy, D.E. et al., 1958. Guide of the insects of Connecticut PartVI. The Diptera or true flies of Connecticut Sixth Fascicle: March flies and gall midges. Bibionidae, Itonididae (Cecidomiidae). *Conn. Geol. Nat. Hist. Surv. Bull.* 87, 218 pp., 15 pl., 29 figs.
*Hardy, D.E. ,1967. The Bibionidae (Diptera) of Nepal, results of the Austrian and the B.P. Bishop Museum.Expeditions, 1961 and 1965. *Pacific Insects* 9(3): 519–536.
*Hardy, D.E. and Delfinado, M.D,1969. The Bibionidae (Diptera) of the Philippines. *Pacific Insects* 11(1): 117–154.
*G. C. McGavin.  2000.  "Insects Spiders and Other Terrestrial Arthropods".  Dorling Kindersley Limited.

## อัลบั้มภาพ

Image:Bibio marci02.jpg| *[[Bibio marci]]*
Image:Bibio hortulanus01.jpg| *[[Bibio hortulanus]]*
Image:Bibio cf pomonae fg01.JPG| *[[Bibio reticulatus]]*


## รายชื่อชนิด
*West Palaearctic including Russia
*Nearctic 
* Australasian/Oceanian
* Japan  

## ภาพ
*Diptera.info

*BugGuide

## แหล่งข้อมูลอื่น

*''Plecia nearctica'', lovebug on the UF / IFAS Featured Creatures Web site
ตำบลแม่ปะ

**ตำบลแม่ปะ** อาจหมายถึง
* ตำบลแม่ปะ อำเภอแม่สอด จังหวัดตาก
* ตำบลแม่ปะ อำเภอเถิน จังหวัดลำปาง
โพลียูรีเทน

**โพลียูรีเทน** (, PU) ผลิตขึ้นครั้งแรกในช่วงสงครามโลกครั้งที่สอง เพื่อใช้ทดแทนยางธรรมชาติ และยังใช้ในการผลิตกระดาษ การผลิตก๊าซมัสตาร์ด ผ้าที่มีความทนทาน เคลือบผิวเครื่องบิน เคลือบโลหะ ไม้ และอิฐ เพื่อป้องกันการกัดกร่อนและสารเคมี

โพลียูรีเทนผลิตจากปฏิกิริยาของโพลีออลกับไดไอโซไซยาเนตหรือโพลีเมอริก ไอโซไซยาเนต โดยมีตัวเร่งปฏิกิริยาที่เหมาะสม โพลียูรีเทนส่วนใหญ่เป็นพลาสติกชนิดเทอร์โมเซ็ต คือ ไม่สามารถหลอมเหลวและขึ้นรูปใหม่ได้  ซึ่งผลิตออกมาหลายรูปแบบได้แก่ เป็นโฟมยืดหยุ่น โฟมแข็ง สารเคลือบป้องกันสารเคมี กาว สารผนึก และอีลาสโตเมอร์

## ผลิตภัณฑ์ที่ทำจากโพลียูรีเทน
ผลิตภัณฑ์สำหรับผู้บริโภคที่ทำจากโพลียูรีเทนได้แก่ ในกลุ่มเครื่องแต่งกาย โพลียูรีเทนได้รับการปรับปรุงและพัฒนาเป็นเส้นใยสแปนเด็ก (spandex fiber) ที่มีความทนทานและยืดหยุ่นได้ดี เป็นวัสดุใส่ในหมอน ที่นอน และเบาะนั่งรถยนต์  โฟมกันกระแทกในกล่องบรรจุภัณฑ์  วัสดุประกอบไม้-พลาสติก กาวและสารผนึกต่าง ๆ นอกจากนี้ ยังใช้ทำอุปกรณ์ทางการแพทย์ การทำเรือ และอิเล็กทรอนิกส์

## ข้อควรคำนึง
โพลียูรีเทนติดไฟได้ง่ายและรวดเร็วมาก และเมื่อไหม้แล้วจะให้ความร้อน และควันหนาแน่นมาก ที่สำคัญคือให้ก๊าซพิษออกมาด้วยได้แก่ ไดออกซิน ไอโซไซยาไนด์ ไฮโดรเจนไซยาไนด์ และคาร์บอนไดออกไซด์ เป็นต้น

## แหล่งข้อมูลอื่น
* โพลียูเรเทน

หมวดหมู่:พลาสติก
สารประกอบไอออนิก

ในทางเคมี **สารประกอบไอออนิก** () เป็นสารประกอบเคมีที่เกิดจากโลหะ (ที่มีประจุบวก) กับอโลหะ (ที่มีประจุลบ) มารวมกันเป็นสารประกอบ (หรือเรียกว่าเป็นเกลือ) โดยยึดเหนี่ยวกันด้วยพันธะไอออนิก ซึ่งสารประกอบไอออนิกจะเป็นสารประกอบที่ไม่มีสูตรเคมี แต่สามารถเขียนสูตรอย่างง่ายได้ เพราะไอออนจะเกาะกันหลายตัว ส่วนใหญ่จะเป็น เกลือกับเบส แต่กรดจะเป็นสารประกอบโควาแลนซ์ มีสถานะเป็นของแข็ง 

## การเกิดสารประกอบโคเวเลนต์
เกิดจากอะตอมของ**อโลหะ**ทำปฏิกิริยากับอะตอมของ**อโลหะ** โดยอะตอมของอโลหะจะนำอิเล็กตรอนวงนอกมาใช้ร่วมกันเป็นคู่ ๆ เพื่อให้อยู่สภาวะที่เสถียร และจะอยู่เป็นโมเลกุลชัดเจน ว่า  1 โมเลกุลมีกี่อะตอม

หมวดหมู่:ไอออน
หมวดหมู่:สารประกอบเคมี
โรงเรียนบ้านแม่โต๋

**โรงเรียนบ้านแม่โต๋** เป็นโรงเรียนขยายโอกาสทางการศึกษา ในสังกัดสำนักงานเขตพื้นที่การศึกษาประถมศึกษาเชียงใหม่ เขต 2

สำนักงานคณะกรรมการการศึกษาขั้นพื้นฐาน ตั้งอยู่เลขที่ 59 หมู่ 2 ตำบลบ่อแก้ว อำเภอสะเมิง จังหวัดเชียงใหม่

## ประวัติ
โรงเรียนบ้านแม่โต๋ เดิมเป็นสาขาของโรงเรียนวัดแม่ขาน 
* พ.ศ. 2524 เริ่มจัดการเรียนการสอน และได้รับการจัดตั้งเป็นโรงเรียนบ้านแม่โต๋
* พ.ศ. 2526 โดยมีนายประยูร คำชัย เป็นครูใหญ่คนแรก และดำรงตำแหน่งผู้อำนวยการโรงเรียนจนเกษียณอายุราชการ
* พ.ศ. 2537 โรงเรียนบ้านแม่โต๋ ได้รับการจัดตั้งให้เป็นโรงเรียนขยายโอกาสทางการศึกษา ให้เปิดทำการสอนจนถึงระดับชั้นมัธยมศึกษาตอนต้น (ม.1-ม.3) จนกระทั่งได้รับการสนับสนุนจากหน่วยงานทั้งในประเทศ และต่างประเทศ อาทิ องค์กรพัฒนาเอกชนญี่ปุ่น

## การสร้างภาพยนตร์
โรงเรียนบ้านแม่โต๋ ได้รับการคัดเลือกเพื่อถ่ายทำสารคดี "เด็กโต๋" เพื่อถ่ายทอดวิถีชีวิตของเด็กชาวเขาที่ชีวิตนี้ไม่เคยเห็นทะเล กับการโอกาสที่โรงเรียนมอบให้ โดยการนำนักเรียนที่จะจบการศึกษาไปทัศนศึกษาเพื่อเปิดโลกทัศน์เป็นประจำทุกปี

## อ้างอิง

หมวดหมู่:โรงเรียนในจังหวัดเชียงใหม่
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
หมวดหมู่:โรงเรียนที่ก่อตั้งในปี พ.ศ. 2524
หมวดหมู่:สิ่งก่อสร้างในอำเภอสะเมิง
แอน แบกซ์เตอร์

**แอน แบกซ์เตอร์** () (7 พฤษภาคม ค.ศ. 1923 - 12 ธันวาคม ค.ศ. 1985) เป็นนักแสดงชาวอเมริกัน เป็นที่รู้จักในการแสดงในภาพยนตร์เรื่อง  *[[The Magnificent Ambersons]]* (1942), *[[All About Eve]]* (1950), *[[The Razor's Edge (1946 film)|The Razor's Edge]]* (1946) และ *[[The Ten Commandments (1956 film)|The Ten Commandments]]* (1956)

## อ้างอิง

หมวดหมู่:นักแสดงอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:บุคคลจากรัฐอินดีแอนา
หมวดหมู่:บุคคลจากแมนแฮตตัน
คริสตาเดลเฟียน

thumb|200px|Christadelphian Hall, Bath, England
**คริสตาเดลเฟียน** (; ชื่อหมายถึง "พี่น้องในพระคริสต์") เป็นคริสตจักรโปรเตสแตนต์เล็ก ๆ ในอังกฤษและออสเตรเลีย

## ประวัติ
คริสตาเดลเฟียน มีการเริ่มต้นตั้งแต่ปี ค.ศ. 1848.

## เกี่ยวกับความเชื่อ
* พวกเขาเชื่อว่าพระคัมภีร์เป็นพระวจนะของพระเจ้า
* พระเยซูซึ่งเป็นบุตรของพระเจ้า
* มารเป็นเพียงอุปมา

## ชุมชน
* สมาชิกทุกคนเท่ากัน
* พวกเขาไม่ได้ต่อสู้ในสงคราม   

## อ้างอิง

## แหล่งข้อมูลอื่น
* คริสตาเดลเฟียน (สำนักพิมพ์) 
* BBC

หมวดหมู่:นิกายในศาสนาคริสต์
ริ้นน้ำตก

**ริ้นน้ำตก** () อยู่ในวงศ์ Blephariceridae อันดับย่อย Nematocera อันดับ Diptera ตัวเต็มวัยคล้าย แมลงวันแมงมุม ยกเว้นที่ลักษณะปีกและรูปร่างหัว อกปล้องกลางไม่มีรูปตัว V  มีหลายสิบสกุล และมากกว่า 200 ชนิดทั่วโลก

พบใกล้ลำธารที่ไหลเร็ว หรือน้ำตก ซึ่ง ตัวอ่อน อาศัยอยู่  ตัวอ่อนเป็นพวกกรองกินอาหาร มีอวัยวะดูดที่แผ่นแข็งด้านล่างทของส่วนท้องใช้เพื่อเกาะยึดกับหินในน้ำเชี่ยวที่พวกมันอาศัยอยู่ อวัยวะดูดบางครั้งเรียกว่า creeping welts

## อนุกรมวิธาน
*วงศ์ย่อย Blepharicerinae
**เผ่า Blepharicerini
***สกุล *[[Agathon]]* Rodor, 1890
****ชนิด *[[Agathon arizonica]]* (Alexander, 1958) 	 
****ชนิด *[[Agathon aylmeri]]* (Garrett, 1923) 	 
****ชนิด *[[Agathon comstocki]]* (Kellogg, 1903) 	 
****ชนิด *[[Agathon dismalea]]* (Hogue, 1970) 	 
****ชนิด *[[Agathon doanei]]* (Kellogg, 1900) 	 
****ชนิด *[[Agathon elegantulus]]* Roder, 1890 	 
****ชนิด *[[Agathon markii]]* (Garrett, 1925) 	 
****ชนิด *[[Agathon sequoiarum]]* (Alexander, 1952)
***สกุล *[[Bibiocephala]]*
****ชนิด *[[Bibiocephala grandis]]* Osten Sacken, 1874
***ชนิด *[[Blepharicera]]* Macquart, 1843
****ชนิด *[[Blepharicera appalachiae]]* Hogue and Georgian, 1986 	 
****ชนิด *[[Blepharicera capitata]]* (Loew, 1863) 	 
****ชนิด *[[Blepharicera cherokea]]* Hogue, 1978 	 
****ชนิด *[[Blepharicera coweetae]]* Hogue and Georgian, 1985 	 
****ชนิด *[[Blepharicera diminutiva]]* Hogue, 1978 	 
****ชนิด *[[Blepharicera jordani]]* (Kellogg, 1903) 	 
****ชนิด *[[Blepharicera micheneri]]* (Alexander, 1959) 	 
****ชนิด *[[Blepharicera ostensackeni]]* Kellogg, 1903 	 
****ชนิด *[[Blepharicera similans]]* (Johannsen, 1929) 	 
****ชนิด *[[Blepharicera tenuipes]]* (Walker, 1848) 	 
****ชนิด *[[Blepharicera williamsae]]* (Alexander, 1953) 	 
****ชนิด *[[Blepharicera zionensis]]* (Alexander, 1953)
***สกุล *[[Edwardsina]]*
****ชนิด *[[Edwardsina gigantea]]* Zwick, 1977
****ชนิด *[[Edwardsina tasmaniensis]]* Tonnoir, 1924
***สกุล *[[Philorus]]*
****ชนิด *[[Philorus californicus]]* Hogue, 1966 	 
****ชนิด *[[Philorus jacinto]]* Hogue, 1966 	 
****ชนิด *[[Philorus vanduzeei]]* Alexander, 1963 	 
****ชนิด *[[Philorus yosemite]]* (Osten Sacken, 1877)

## แหล่งข้อมูลอื่น
* Tree of Life Blephariceromorpha 
* Iowa State University Biology, Classification, Keys (introductory figure).

หมวดหมู่:Flies
หมวดหมู่:Insect families
พันธุ์เครือ ยงใจยุทธ

คุณหญิง **พันธุ์เครือ ยงใจยุทธ** (เกิด 20 มกราคม พ.ศ. 2482)  อดีตภริยาพลเอก ชวลิต ยงใจยุทธ อดีตนายกรัฐมนตรี เป็นที่รู้จักจากการอุปถัมภ์ช้างจำนวนมาก จนได้รับฉายา *"เจ้าของตำนานอุ้มช้าง"*

## ประวัติ
คุณหญิงพันธุ์เครือ เกิดที่ประเทศอินโดนีเซีย เป็นธิดาของหลวงนรอัฎบัญชา ทหารเสนารักษ์ชาวดัตช์ กับภรรยาชื่อเครือวัลย์ บิดาเรียกเธอว่า "มาเรีย" ส่วนชื่อเล่นว่า "หลุยส์" มาจากชื่อของโจ หลุยส์ อดีตแชมป์โลกมวยสากลในรุ่นเฮฟวี่เวทที่บิดาชื่นชอบจึงนำมาตั้งเป็นชื่อเล่นบุตรสาวตน

สำเร็จการศึกษาระดับประถมศึกษาจากโรงเรียนบำรุงดุสิตและโรงเรียนบ้านญวน ระดับมัธยมศึกษาตอนต้นจากโรงเรียนเทเวศร์วิทยาลัย และระดับมัธยมศึกษาตอนปลายจากโรงเรียนปานะพันธุ์วิทยา ในพระบรมราชูปถัมภ์ และปริญญาตรีคณะรัฐศาสตร์ (ภาคพิเศษ) มหาวิทยาลัยรามคำแหงเมื่อ พ.ศ. 2542 ในปี พ.ศ. 2540 ได้ปริญญากิตติมศักดิ์คหกรรมศาสตร์ (ปริญญาตรี) สาขาพัฒนาการครอบครัวและเด็ก สถาบันเทคโนโลยีราชมงคล และปริญญาศิลปศาสตรบัณฑิตกิตติมศักดิ์ สาขาวิชาพัฒนาชุมชน สถาบันราชภัฏเพชรบุรีวิทยาลงกรณ์

คุณหญิงพันธุ์เครือ เคยได้รับรางวัลจากการประกวดนางงามหลายเวที เช่น นางงามละโว้ นางงามตุ๊กตาทอง รางวัลมิสทีนเอจประจำปี พ.ศ. 2497 และรางวัลเทพีสงกรานต์วิสุทธิกษัตริย์ พ.ศ. 2505

## ชีวิตส่วนตัว
เธอสมรสกับพลเอกชวลิต ยงใจยุทธ เมื่อวันที่ 24 มิถุนายน พ.ศ. 2507 แต่ไม่มีบุตรด้วยกัน กระทั่ง พ.ศ. 2561 ชวลิตได้ออกมายอมรับว่าหย่าจากคุณหญิงพันธุ์เครือแล้วราวสิบปีก่อน และสมรสใหม่กับอรทัย สรการ เมื่อวันที่ 19 พฤษภาคม พ.ศ. 2561 พร้อมกับย้ายออกไปพำนักกับหญิงคนดังกล่าว ทั้ง ๆ ที่ชวลิตออกงานคู่กับพันธุ์เครือครั้งล่าสุด ในงานวันเกิดของตนเมื่อวันที่ 14 พฤษภาคม พ.ศ. 2560

พันธุ์เครือเลือกออกงานสังคมเท่าที่จำเป็น เธอนับถือศาสนาพุทธ มักทำบุญให้กับวัดพระราม ๙ กาญจนาภิเษก และชอบปล่อยโคกระบือ เธอกล่าวว่า "...ส่วนตัวเป็นคนเชื่อเรื่องบุญบาป และกฎแห่งกรรม มีจริงนะ คือคนทำดีก็ย่อมได้ดี คนทำไม่ดีก็ย่อมได้สิ่งที่ไม่ดี"

## เครื่องราชอิสริยาภรณ์

## ยศกองอาสารักษาดินแดนชั้นสัญญาบัตร
* นายกองโท กองอาสารักษาดินแดน กระทรวงมหาดไทย ได้รับพระราชทานเป็นกรณีพิเศษ

## อ้างอิง

หมวดหมู่:คุณหญิง
หมวดหมู่:คู่สมรสของนายกรัฐมนตรีไทย
หมวดหมู่:ชาวไทยเชื้อสายดัตช์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:พุทธศาสนิกชนชาวไทย
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:สกุลยงใจยุทธ
สุรัตน์ สุนทรเวช

คุณหญิง **สุรัตน์ สุนทรเวช** (เกิด 9 มีนาคม พ.ศ. 2483) ภรรยาสมัคร สุนทรเวช นายกรัฐมนตรีคนที่ 25 ของประเทศไทย และอดีตที่ปรึกษาด้านการเงินของเครือเจริญโภคภัณฑ์

## ประวัติ
คุณหญิงสุรัตน์ สุนทรเวช เกิดเมื่อวันที่ 9 มีนาคม พ.ศ. 2483 เป็นบุตรของจรูญ กับช่วน นาคน้อย จบการศึกษาจากโรงเรียนเซนต์ฟรังซีสซาเวียร์คอนแวนต์ และคณะพาณิชยศาสตร์และการบัญชี มหาวิทยาลัยธรรมศาสตร์

คุณหญิงสุรัตน์ สุนทรเวช สมรสกับสมัคร สุนทรเวช ในปี พ.ศ. 2511 มีบุตรสาวแฝด 2 คน คือ กาญจนากร ไชยลาโภ และกานดาภา มุ่งถิ่น

คุณหญิงสุรัตน์เป็นสตรีที่มีบทบาทในฐานะคู่สมรสนักการเมืองและภริยานายกรัฐมนตรีที่เรียบง่าย คุณหญิง สุรัตน์ เคยขอให้นายสมัคร เลิกเล่นการเมืองอย่างเด็ดขาด เพื่อใช้ชีวิตบั้นปลายดูแลครอบครัว ซึ่งนายสมัคร ก็ยินดีที่จะยุติบทบาททางการเมือง แต่ต่อมาเมื่อได้รับการทาบทามจากพันตำรวจโททักษิณ ชินวัตร ขอให้เข้ารับตำแหน่งหัวหน้าพรรคพลังประชาชน และได้รับการร้องขอจากดุสิต ศิริวรรณ จึงทำให้สมัคร ต้องเข้ามามีบทบาททางการเมืองอีกครั้ง จนได้รับตำแหน่งนายกรัฐมนตรี

## การทำงาน
หลังจากจบการศึกษา สุรัตน์ได้เข้าทำงานในฝ่ายการเงินของธนาคารกรุงเทพ และลาออกในปี พ.ศ. 2500 และเข้าทำงานในฝ่ายการเงินของบริษัทเครือเจริญโภคภัณฑ์ จนถึงปี พ.ศ. 2549 ก่อนที่สมัคร จะเข้ารับตำแหน่งหัวหน้าพรรคพลังประชาชน และเป็นนายกรัฐมนตรี

## เครื่องราชอิสริยาภรณ์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:สกุลสุนทรเวช
หมวดหมู่:คุณหญิง
หมวดหมู่:คู่สมรสของนายกรัฐมนตรีไทย
หมวดหมู่:นักการธนาคารชาวไทย
หมวดหมู่:บุคคลจากโรงเรียนเซนต์ฟรังซีสซาเวียร์คอนแวนต์
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ จ.จ.
หมวดหมู่:สมัคร สุนทรเวช
อินโฟกราฟิก

[right|thumb|250px|ตัวอย่างงานอินโฟกราฟิก ในรูปแผนที่รถไฟใต้ดินของ[วอชิงตันเมโทร]]

**อินโฟกราฟิก** () หรือ **อินฟอร์เมชันกราฟิก** () เป็นการแสดงผลของข้อมูลหรือความรู้โดยภาพที่อ่านและเข้าใจง่าย งานกราฟิกประเภทนี้นิยมใช้สำหรับข้อมูลที่มีความซับซ้อน ตัวอย่างเช่น ป้าย แผนที่ งานวิจัย โดยอินโฟกราฟิกนี้ยังคงนิยมใช้ในสายงานด้าน วิทยาการคอมพิวเตอร์ คณิตศาสตร์ สถิติศาสตร์ เพื่อให้แสดงถึงข้อมูลที่ซับซ้อนให้ง่ายขึ้น

ปัจจุบันอินโฟกราฟิกปรากฏตามสื่อ ตามป้ายสาธารณะ หรือแม้แต่คู่มือการใช้งานในหลายอย่าง ซึ่งแสดงในลักษณะของตัวอักษร หรือสัญลักษณ์ ตัวอย่างที่มักเห็นได้บ่อยเช่น แผนที่รถไฟฟ้า แผนผังอาคาร แผนภาพการพยากรณ์อากาศ และข้อมูลทางด้านสถิติ ที่ปรากฏตามสื่อสาธารณะ

## ลักษณะการแสดง
อินโฟกราฟิกกล่าวรวมถึงการแสดงผลของข้อมูล โดยใช้งานเครื่องมือต่างๆ เช่น แผนผัง แผนภูมิ กราฟ ตาราง ไดอะแกรม แผนที่ โดยอินโฟกราฟิกที่เห็นได้บ่อยเช่น แผนภูมิแท่ง แผนภูมิวงกลม และ ตารางที่ใช้สรุปข้อมูลทางสถิติ ไดอะแกรมส่วนใหญ่จะใช้แสดงถึงการทำงานของงานที่เป็นระบบ และมีการใช้งานสำหรับผังองค์กรที่แสดงถึงเส้นของสายอำนาจ ในขณะที่ไดอะแกรมลักษณะโฟลว์ชาร์ตจะแสดงถึงเส้นทางของการเคลื่อนที่ซึ่งบ่งบอกให้เห็นถึงความเป็นเอกลักษณ์ของพื้นที่นั้นๆ

## ส่วนประกอบ
ส่วนประกอบหลักของอินโฟกราฟิกคือเนื้อหาที่เป็นข้อมูล สารสนเทศ หรือ ความรู้ ที่ถูกนำมาแสดงผลในลักษณะของงานกราฟิกส์ โดยถูกนำมาจัดเรียงในลักษณะของ เส้น กล่อง ลูกศร สัญลักษณ์ หรือ พิกโตแกรม เพื่อให้ง่ายต่อความเข้าใจ นอกจากข้อมูลหลักที่แสดงผลออกมาทางกราฟิกแล้ว ข้อมูลเสริมเช่น คำอธิบายเพิ่มเติม สัดส่วนสเกลในแผนที่ รวมถึงป้ายกำกับ ยังคงเป็นอินโฟกราฟิกที่เสริมเข้ามาในชิ้นงาน

## การอ่านและการตีความหมาย
การอ่านและการตีความหมายของงานอินโฟกราฟิก จะมีหลายระดับโดยระดับพื้นฐาน งานอินโฟกราฟิกส์ที่ใช้ข้อมูล สี หรือ สัญลักษณ์ที่เป็นสากล ที่เข้าใจง่ายเพื่อให้ผู้อ่านสามารถได้ข้อมูลที่แสดงผลได้อย่างรวดเร็ว เช่น การใช้สีแดงแสดงถึงข้อมูลที่เร่งด่วน หรือเป็นอันตราย หรือการใช้สีเขียวแสดงถึงบริเวณป่าไม้ และสีฟ้าแทนพื้นน้ำบนแผนที่ 

ในขณะเดียวกันอินโฟกราฟิกส์ที่มีความซับซ้อนของข้อมูลสูง จำเป็นต้องมีการเข้าใจรูปแบบของสัญลักษณ์เป็นพื้นฐานถึงจะเข้าใจข้อมูลทั้งหมดภายในงานนั้น เช่น สัญลักษณ์สี่เหลี่ยมแทนสถานีรถประจำทาง ขณะที่สัญลักษณ์วงกลมแทนป้ายจอดรถประจำทาง

## อ้างอิง


หมวดหมู่:การออกแบบกราฟิกส์
หมวดหมู่:นิทัศน์
ชายฝั่งตะวันออกของสหรัฐ

thumb|right|200px|ฝั่งทะเลด้านตะวันออกของสหรัฐอเมริกา
**ฝั่งทะเลด้านตะวันออกของสหรัฐอเมริกา** หรือเรียกว่า **ชายฝั่งตะวันออก** () หมายถึง รัฐฝั่งทะเลซึ่งตั้งในภาคกลางหรือภาคเหนือของสหรัฐอเมริกา โดยมีอาณาเขตติดต่อกับมหาสมุทรแอตแลนติก และแคนาดา ด้วยเหตุผลทางด้านภูมิศาสตร์ คำว่า *ชายฝั่งตะวันออก* (Eastern Seaboard) ได้มีการใช้อย่างกว้างขวาง; ในการใช้ที่ได้รับความนิยม "East Coast" มักเป็นคำที่ใช้ซึ่งเจาะจงหมายถึงเฉพาะครึ่งทางเหนือของพื้นที่ดังกล่าวเท่านั้น ซึ่งเป็นที่รู้จักกันว่าภาคตะวันออกเฉียงเหนือ ส่วนครึ่งทางใต้ของพื้นที่ดังกล่าวมักถูกพิจารณาว่าเป็นภาคใต้หรือภาคตะวันออกเฉียงใต้

เขตมหานครหลักของฝั่งทะเลด้านตะวันออกรวมไปถึงนครขนาดใหญ่และพื้นที่โดยรอบของบอสตัน, พรอวิเดนซ์, นิวยอร์กซิตี, บัฟฟาโล, ฟิลาเดลเฟีย, บัลติมอร์, วอชิงตัน, ริชมอนด์, ราลี, ชาร์ลอตต์, ออร์แลนโด, แอตแลนตา, แจ็กสันวิลล์, ไมอามี ประชากรโดยประมาณของพื้นที่ดังกล่าว จากรัฐเมนจนถึงรัฐฟลอริดา อยู่ที่ 111,508,688 คน (ราว 36% ของประชากรทั้งประเทศ)

หมวดหมู่:สหรัฐอเมริกา
โรงเรียนศรีเอี่ยมอนุสรณ์

**<u><big>โรงเรียนศรีเอี่ยมอนุสรณ์</big></u>** ก่อตั้งขึ้นเมื่อ**วันที่ 25 กรกฏาคม 2517** โดยนางขาบ อ่องเอี่ยม ได้บริจาคที่ดินจำนวน 7 ไร่ ให้พระครูศรีวรพินิจ เจ้าอาวาสวัดบางนาใน เพื่อจัดสร้างวัดศรีเอี่ยม ต่อมาพระครูศรีวรพินิจและคณะกรรมการมีความคิดที่จะสร้างโรงเรียนขึ้นภายในวัด จึงแบ่งที่ดินจำนวน  **2 ไร่ 1 งาน 18 ตารางวา** เพื่อจัดสร้างโรงเรียน โดยมี**<big>นายประสิทธิ์ กุณาศล</big>** ครูใหญ่โรงเรียนรุ่งเรืองอุปถัมภ์ เป็นผู้ประสานงาน จัดตั้งใช้ชื่อ **<big>"โรงเรียนศรีเอี่ยมอนุสรณ์ "</big>**ส่วนที่เหลือให้สร้างวัดใช้ชื่อว่าวัดศรีเอี่ยม 

ต่อมา**<big>นางจันทร์จรัส สามโกเศศ</big>** บริจาคที่ดินให้อีกจำนวน **2 ไร่ 80 ตารางวา** ให้สร้างโรงเรียนเพิ่ม  โรงเรียนศรีเอี่ยมอนุสรณ์จึงมีพื้นที่รวมทั้งสิ้น **4 ไร่ 1 งาน 98 ตารางวา** เปิดทำการเรียนการสอนในชั้นประถมศึกษาปีที่ 1 และชั้นประถมศึกษาปีที่ 5 มีนักเรียน จำนวน 44 คน ครู 3 คน คือ นายโสภณ ศรีกลับ รักษาการในตำแหน่งครูใหญ่ นางสมศรี จำปาเงิน และนางสาวพรรณี ทองทับ เป็นครูประจำชั้น โดยใช้ศาลาวัดเป็นที่เรียน 
ในปี พ.ศ.2518 ได้สร้างอาคารเรียนชั่วคราวหลังคามุงจากในที่ดินว่างเปล่าของวัด เพื่อใช้เป็นที่เรียนของชั้นประถมศึกษาปีที่ 2 และชั้นประถมศึกษาปีที่ 1 มีข้าราชการครู จำนวน 6 คน และครูจ้าง 1 คน โดยกรุงเทพมหานครได้จัดงบประมาณ  จำนวน 1,500,000 บาท(หนึ่งล้านห้าแสนบาทถ้วน)เพื่อก่อสร้างอาคารเรียนเป็นตึก 3 ชั้น 9 ห้องเรียน และทางโรงเรียนได้ย้ายนักเรียน เข้ามาเรียนบนอาคารหลังใหม่ ในวันที่ 13 ธันวาคม พ.ศ.2519 โรงเรียนศรีเอี่ยมอนุสรณ์ได้รับการปรับปรุงพัฒนาขึ้นมาเป็นลำดับ ตั้งแต่ ปีพ.ศ.2518 จนถึงปัจจุบัน

**<big>ปัจจุบัน</big>** โรงเรียนศรีเอี่ยมอนุสรณ์เปิดทำการเรียนการสอน ตั้งแต่ชั้น อนุบาล ถึงชั้นประถมศึกษาปีที่ 6 **<big>มีนักเรียน 1,969 คน</big>** จำนวน 58 ห้องเรียน
มีข้าราชการครู จำนวน 103 คน เจ้าหน้าที่ธุรการ จำนวน 1 คน เจ้าหน้าที่การเงินจำนวน 1 คน ลูกจ้าง ตำแหน่งคนเลี้ยงเด็ก จำนวน 10 คน และภารโรง จำนวน 7 คน การเดินทางของนักเรียนไปโรงเรียนศรีเอี่ยมอนุสรณ์ สะดวกมากเพราะอยู่ใกล้ถนนสายหลัก 2 สาย คือ ถนนเทพรัตน (บางนา-ตราด) และถนนศรีนครินทร์  
thumb|เเผนที่โรงเรียนศรีเอี่ยมอนุสรณ์
 **<big>ข้อมูลทั่วไปของโรงเรียนศรีเอี่ยมอนุสรณ์ สำนักงานเขตบางนา กรุงเทพมหานคร</big>**

## ประวัติ

## รายนามผู้บริหารโรงเรียน

**<big>รายชื่อครูโรงเรียนศรีเอี่ยมอนุสรณ์ดังนี้</big>**

https://srieam.com/4%20teacher.html

**<big>แผนผังโรงเรียนศรีเอี่ยมอนุสรณ์</big>**

https://srieam.com/6%20map_school.html
 **<big>วิสัยทัศน์</big>**  
     โรงเรียนศรีเอี่ยมอนุสรณ์  มุ่งพัฒนาผู้เรียนตามมาตรฐานการศึกษากรุงเทพมหานคร สอดคล้องกับการจัดการเรียนรู้ในศตวรรษที่ 21  โดยความร่วมมือจากองค์กรภาครัฐ และเอกชนทุกภาคส่วน

 **<big>พันธกิจ</big>**          
  1. ส่งเสริมและพัฒนาผู้เรียนให้มีคุณภาพตามมาตรฐานการศึกษากรุงเทพมหานคร สอดคล้องกับการจัดการเรียนรู้ในศตวรรษที่ 21
  2. โรงเรียนมีกระบวนการบริหาร และการจัดการคุณภาพการศึกษาอย่างเป็นระบบโดยเน้นการมีส่วนร่วม
  3. ส่งเสริมและพัฒนาศักยภาพครูและบุคลากรให้มีความรู้ความสามารถ เชี่ยวชาญทางวิชาชีพ และมีทักษะในการจัดกระบวนการเรียนการสอนที่เน้นผู้เรียนเป็นสำคัญ
  4. ประสานความร่วมมือจากหน่วยงานภาครัฐและเอกชนทุกภาคส่วน
  5. จัดการศึกษาให้มีคุณภาพเป็นไปตามนโยบายกรุงเทพมหานคร

## แหล่งข้อมูลอื่น
* เว็บไซต์อย่างเป็นทางการ

หมวดหมู่:โรงเรียนสังกัดกรุงเทพมหานคร
หมวดหมู่:โรงเรียนในเขตบางนา
รางวัลการ์ตูนนานาชาติ

**รางวัลการ์ตูนนานาชาติ** () เป็นรางวัลประจำปีซึ่งจัดขึ้นที่ประเทศญี่ปุ่น เพื่อมอบเป็นเกียรติแก่ นักวาดการ์ตูน ถูกจัดตั้งขึ้นเมื่อเดือนพฤษภาคม พ.ศ. 2550 เพื่อมอบรางวัลให้กับนักวาดการ์ตูนที่ช่วยส่งเสริมวัฒนธรรมการวาดการ์ตูนในต่างประเทศ โดยมีจุดประสงค์เพื่อส่งเสริมความเข้าใจอันดีต่อวัฒนธรรมนิยมของประเทศญี่ปุ่น 

## ประเทศไทย
;พ.ศ. 2553
* **[[จักรพันธ์ ห้วยเพชร]]** ได้รับรางวัลชนะเลิศจากเรื่อง "*[[สตรีทบอลสะท้านฟ้า]]*" 
* **พงษ์พัฒน์ เพชรรัตน์** ได้รับรางวัลชมเชยจากเรื่อง "*[[กองอาทมาตประกาศศึก]]*"

;พ.ศ. 2554
* **[[วีระชัย ดวงพลา]]** ได้รับรางวัลเหรียญเงินจากเรื่อง "*เดอะ สตอรี่ บีกิน วิธ*"

;พ.ศ. 2555
* **ธนิสร์ วีระศักดิ์วงศ์** ได้รับรางวัลเหรียญเงินจากผลงานหนังสือ "*ชายผู้ออกเดินทางตามเสียงของตัวเอง*"

;พ.ศ. 2556
* **โกสินทร์ จีนสีคง** ได้รับรางวัลเหรียญทองจากเรื่อง "*[[แว่วกริ่งกังสดาล]]*"

;พ.ศ. 2557

## อ้างอิง

## แหล่งข้อมูลอื่น
*รางวัลการ์ตูนนานาชาติ 

หมวดหมู่:รางวัล
หมวดหมู่:นักวาดการ์ตูน
แหวนพรหมจรรย์

thumb|right|แหวนพรหมจรรย์ที่ทำมาจากเงินสเตอร์ลิง
**แหวนพรหมจรรย์** () เป็นเครื่องประดับที่ถูกสร้างขึ้นเมื่อยุคคริสต์ทศวรรษ 1990 โดยกลุ่มรณรงค์ให้มีเพศสัมพันธ์เพียงเหมาะสมของศาสนาคริสต์ในสหรัฐอเมริกา ผู้สวมจะได้รับแหวนนี้เป็นของขวัญจากผู้ปกครองเป็นส่วนมาก โดยเฉพาะวันเกิดของตัวเองที่ย่างเข้าสู่ช่วงวัยรุ่น โดยการสวมแหวนนี้เปรียบเสมือนคำสาบานกับพระเจ้าว่าจะไม่มีเพศสัมพันธ์กับใครจนกว่าจะแต่งงานเท่านั้น 

แม้ว่าในช่วงแรกนั้นแหวนนี้ถูกจัดทำในสหรัฐอเมริกาเท่านั้น แต่ปัจจุบันก็ได้แพร่หลายไปในประเทศอื่นๆ แม้ผู้ใส่จะไม่ใช่คริสตศาสนิกชนก็ตาม เพราะเปรียบเสมือนเครื่องเตือนใจอย่างหนึ่ง การถอดแหวนออกจะกระทำได้เมื่อผู้สวมได้เมื่อสูญเสียความบริสุทธิ์หรือแต่งงานแล้วเท่านั้น หากถอดแหวนออกเมื่อยังไม่ได้เข้าพิธีสมรสก็ถือว่าผิดคำสาบานกับพระเจ้า นิ้วที่สวมใส่ไม่มีการบังคับ แต่ส่วนใหญ่จะถูกปลูกฝังให้สวมที่นิ้วนางข้างซ้าย เมื่อสมรสแล้วจึงใช้แหวนแต่งงานมาสวมแทน 

ปัจจุบันนี้ ได้มีการสร้าง Purity Necklace (สร้อยคอ) ขึ้นมาด้วย หากผู้สวมแหวนไม่สามารถสวมได้ในบางสถานการณ์ ก็สามารถถอดได้ นอกจากนี้ บางคนได้เปลี่ยนจากแหวนให้เป็นสร้อยคอโดยการใช้สายสร้อยคล้องกับแหวนไว้แล้วคล้องคอ ก็ถือว่าเป็นการสวมอีกแบบหนึ่ง แหวนนี้มักจะถูกสลักเป็นคำที่สื่อถึงการไม่มีเพศสัมพันธ์ก่อนแต่งงาน เช่น True Love Waits แต่ปัจจุบันเริ่มมีการประดับเพชรและตัดคำออกเพื่อความทันสมัยขึ้นแล้ว

หมวดหมู่:แหวน
หมวดหมู่:พรตนิยม
พิพิธภัณฑ์มีชีวิต

[thumb|Den Gamle By (The Old Town) พิพิธภัณฑ์กลางแจ้งแห่งหนึ่งใน [ออร์ฮูส ประเทศเดนมาร์ก]]

**พิพิธภัณฑ์มีชีวิต** หรือ **พิพิธภัณฑ์กลางแจ้ง** เป็นลักษณะชนิดหนึ่งของพิพิธภัณฑ์ที่แสดงในบริเวณกว้าง ซึ่งพิพิธภัณฑ์กลางแจ้งแห่งแรกเกิดขึ้นที่สแกนดิเนเวีย ซึ่งต่อมาแนวคิดเรื่องพิพิธภัณฑ์กลางแจ้งได้แพร่กระจายไปทั่วทวีปยุโรปและทวีปอเมริกาเหนือ พิพิธภัณฑ์กลางแจ้งรู้จักกันในหลายชื่อว่า พิพิธภัณฑ์มีชีวิต พิพิธภัณฑ์สิ่งก่อสร้าง หรือ พิพิธภัณฑ์พื้นบ้าน 
  
พิพิธภัณฑ์มีชีวิตเป็นลักษณะเฉพาะอย่างหนึ่งของพิพิธภัณฑ์กลางแจ้งที่บุคคลในบริเวณนั้น จะมีการแต่งกายและการแสดงในลักษณะของยุคสมัยเก่า โดยบุคคลจะประพฤติปฏิบัติตัวราวกับว่าพักอาศัยอยู่ในสมัยโบราณ โดยมีจุดประสงค์เพื่อแสดงวัฒนธรรมสมัยก่อนให้กับผู้ชมในยุคปัจจุบันได้เห็น พิพิธภัณฑ์มีชีวิตส่วนใหญ่จะมีการแสดงหลายอย่างไม่ว่า การตีเหล็ก การตีดาบ การทำเหมืองแร่ การรีดนมวัว การทอผ้า หรือการวาดรูป เป็นต้น

จุดหลักของพิพิธภัณฑ์มีชีวิตที่สำคัญคือ วัฒนธรรมธรรมชาติแห่งประวัติศาสตร์, ข้อมูลความรู้ และ กิจกรรมของชุมนุม
  
## ความแตกต่าง พิพิธภัณฑ์มีชีวิต กับ พิพิธภัณฑ์กลางแจ้ง
การเรียกชื่อของพิพิธภัณฑ์สองรูปแบบนี้สามารถสลับใช้กันได้ โดยจุดหมายเหมือนกันคือ เน้นวัฒนธรรม สิ่งแวดล้อม และประวัติศาสตร์ โดยจุดแตกต่างในแนวคิดของการตั้งชื่อคือ พิพิธภัณฑ์มีชีวิตจะเน้นการมีคนและกิจกรรมของชุมชนเป็นส่วนประกอบของระบบมากกว่า พิพิธภัณฑ์กลางแจ้งที่จะเน้นสิ่งก่อสร้างและอาคารกว่า อย่างไรก็ตามพิพิธภัณฑ์มีชีวิตบางแห่งยังมีการเน้นส่วนประกอบโครงสร้างและอาคารเป็นส่วนสำคัญ เช่นเดียวกับพิพิธภัณฑ์กลางแจ้งบางแห่ง มีการเน้นคนเช่นเดียวกัน  

เป้าหมายของพิพิธภัณฑ์มีชีวิตคือเพื่อแสดงให้นักท่องเที่ยวสามารถเข้าชมและเรียนรู้วัฒนธรรม ธรรมชาติ และประวัติศาสตร์ผ่านประสาทสัมผัสทางกายภาพนอกเหนือจากการอ่านในหนังสือ แม้กระนั้นพิพิธภัณฑ์มีชีวิตในอเมริกาบางครั้งจะถูกวิจารณ์โดยนักวิชาการและนักประวัติศาสตร์ว่าการแสดงบางอย่างบิดเบือนจากประวัติศาสตร์จริง และบางครั้งเพื่อบิดเบือนประวัติศาสตร์ในแง่ลบของชุมชนหรือพื้นบ้านบริเวณนั้น
  
## พิพิธภัณฑ์มีชีวิตของอเมริกาเหนือ
ในทวีปอเมริกาเหนือ พิพิธภัณฑ์กลางแจ้งจะนิยมถูกเรียกว่า พิพิธภัณฑ์มีชีวิต (living museum) โดยพิพิธภัณฑ์มีชีวิตแห่งแรกตั้งอยู่ที่ หมู่บ้านกรีนฟีลด์ ในรัฐมิชิแกน ก่อตั้งโดย เฮนรี ฟอร์ด ใน ค.ศ. 1928 โดยมีจุดประสงค์เพื่อทำเป็นพิพิธภัณฑ์เก็บของสำคัญของตน ซึ่งต่อมาใน ค.ศ. 1934 โคโลเนียลวิลเลียมส์เบิร์กได้กลายมาเป็นต้นแบบของพิพิธภัณฑ์มีชีวิตต่อที่อื่นต่อไป พิพิธภัณฑ์มีชีวิตของอเมริกาเหนือ จะแตกต่างกับพิพิธภัณฑ์มีชีวิตของยุโรปตรงที่ มีลักษณะเฉพาะในการยังคง วัฒนธรรม ธรรมชาติ และประวัติศาสตร์ของพื้นที่ แตกต่างจากทางฝั่งยุโรปที่เน้นในการเก็บรักษารูปลักษณ์ของอาคารและสิ่งก่อสร้าง

## พิพิธภัณฑ์ในประเทศไทย

### พิพิธภัณฑ์มีชีวิตในประเทศไทย
* ตลาดน้ำอัมพวา
* ตลาดน้ำคลองลัดมะยม
* ตลาดน้ำบางเชือกหนัง
* ตลาดน้ำวัดสะพาน
* เมืองแม่ฮ่องสอน โครงการพิพิธภัณฑ์มีชีวิต
* ตลาดสามชุก

### พิพิธภัณฑ์กลางแจ้งในประเทศไทย
* เมืองโบราณ
* พระราชวังพญาไท
* แหล่งโบราณคดีบ้านปราสาท

## อ้างอิง

## แหล่งข้อมูลอื่น
* 

หมวดหมู่:พิพิธภัณฑ์
หมวดหมู่:ประวัติศาสตร์สถาปัตยกรรม
ไตรภาคี

thumb|พันธมิตรทางทหารในยุโรป ก่อนสงครามโลกครั้งที่หนึ่ง
**ไตรภาคี** (; มาจากภาษาฝรั่งเศส *entente* หมายถึง "ข้อตกลง") คือ ชื่อเรียกของพันธมิตรระหว่างอังกฤษ ฝรั่งเศส และรัสเซีย ก่อนสงครามโลกครั้งที่หนึ่ง เพื่อเป็นพันธมิตรยับยั้งฝ่ายมหาอำนาจกลาง และยังเป็นแผนการของฝรั่งเศสซึ่งต้องการโอบล้อมจักรวรรดิเยอรมัน

พันธมิตรของอำนาจทั้งสามมีเพิ่มมากขึ้นจากการทำข้อตกลงหลายฉบับกับโปรตุเกส ญี่ปุ่น สหรัฐอเมริกา และสเปน ทำให้เกิดเป็นอำนาจที่แข็งแกร่งเพื่อถ่วงดุล *[[ไตรพันธมิตร]]* อันประกอบด้วยเยอรมนี จักรวรรดิออสเตรีย-ฮังการี และอิตาลี

## อ้างอิง
* Wolfson & Laver (2003) *Years of European History 1890-1990* (Hodder Murray)

หมวดหมู่:ประวัติศาสตร์ความสัมพันธ์ระหว่างประเทศ
หมวดหมู่:สงครามโลกครั้งที่หนึ่ง
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาเกี่ยวข้องกับสหราชอาณาจักร (ค.ศ. 1801–1922)
หมวดหมู่:สนธิสัญญาเกี่ยวข้องกับสาธารณรัฐฝรั่งเศสที่ 3
หมวดหมู่:สนธิสัญญาเกี่ยวข้องกับจักรวรรดิรัสเซีย
หมวดหมู่:สนธิสัญญาด้านพันธมิตรทางการทหาร
หมวดหมู่:พันธมิตรทางการทหาร
หมวดหมู่:พันธมิตรทางการทหารเกี่ยวข้องกับสหราชอาณาจักร
หมวดหมู่:พันธมิตรทางการทหารเกี่ยวข้องกับฝรั่งเศส
หมวดหมู่:พันธมิตรทางการทหารเกี่ยวข้องกับรัสเซีย
หมวดหมู่:ฝ่ายสัมพันธมิตร (สงครามโลกครั้งที่หนึ่ง)
หมวดหมู่:ฝรั่งเศสในสงครามโลกครั้งที่หนึ่ง
หมวดหมู่:จักรวรรดิบริติชในสงครามโลกครั้งที่หนึ่ง
หมวดหมู่:จักรวรรดิรัสเซียในสงครามโลกครั้งที่หนึ่ง
ไพรีน

**ไพรีน** () เป็นสารประกอบโพลีไซคลิกอะโรมาติกไฮโดรคาร์บอน (PAH) ที่มีวงเบนซีนเชื่อมติดกัน 4 วง เป็นวงแบน ลักษณะเป็นของแข็งไม่มีสี เกิดจากเผาไหม้ไม่สมบูรณ์ของสารประกอบอินทรีย์

## การปรากฏและปฏิกิริยา
ไพรีนพบครั้งแรกในน้ำมันดินถ่านหินโดยพบได้ถึง 2% มีโครงสร้างแบบเรโซแนนซ์ที่เสถียรกว่าสาร PAHs ตัวอื่นที่เป็นไอโซเมอร์ของฟลูโอแรนทีนเหมือนกัน เกิดขึ้นได้มากจากสภาพการเผาไหม้ ตัวอย่างเช่นเกิดจากการใช้รถยนต์ประมาณ 1 ไมโครกรัม/ กิโลเมตร 

การเกิดปฏิกิริยาออกซิเดชันกับโครเมตได้ perinaphthenone และ 1 ,4,5,8 - tetracarboxylic acid  โดยผ่านลำดับของปฏิกิริยาไฮโดรจีเนชันและมีความไวต่อปฏิกิริยา halogenation, ปฏิกิริยาการเติมของ Diels-Alder และปฏิกิริยาไนเตรชันที่มีความจำเพาะที่แตกต่างกัน

## การใช้ประโยชน์
ไพรีนและอนุพันธ์มีการใช้ในการผลิตสีย้อมเชิงพาณิชย์เช่น pyranine และ naphthalene - 1 ,4,5,8 - tetracarboxylic acid อนุพันธ์ของไพรีนยังเป็นโมเลกุลที่มีคุณค่าสำหรับใช้เป็นโพรบเรืองแสงในกล้อง fluorescence spectroscopy ซึ่งให้ควอนตัมมากและอายุการใช้งานนาน (0.65 และ 410 nanosecond ตามลำดับในเอทานอลที่ 293K) การปล่อยสเปกตรัมมีความไวสูงต่อตัวทำละลายมีขั้วได้  ดังนั้นไพรีนถูกนำมาใช้เป็นโพรบเพื่อตรวจสอบสภาพแวดล้อมที่มีตัวทำละลาย การปล่อยสเปกตรัมจะมีความเข้มต่างไปขึ้นกับการทำปฏิกิริยากับตัวทำละลาย

thumb|190px|right|แผนภาพแสดงตำหน่งของคาร์บอนและวงเบนซีนของไพรีนตามระบบไอยูแพค

## ความปลอดภัย
แม้ว่าจะไม่เป็นปัญหามากเท่าเบนโซไพรีน แต่จากการศึกษาในสัตว์พบว่าไพรีนเป็นพิษต่อตับและไต

## อ้างอิง

* 
* 
* 
* 

## แหล่งอ้างอิง
*

## อ่านเพิ่ม
* 
* 
* 
* 

หมวดหมู่:โพลีไซคลิกอะโรมาติกไฮโดรคาร์บอน
แอนทราซีน

**แอนทราซีน** () เป็นสารประกอบโพลีไซคลิกอะโรมาติกไฮโดรคาร์บอนที่เป็นของแข็ง ประกอบด้วยวงเบนซีน 3 วง ได้มาจากน้ำมันดินหรือการสลายตัวด้วยความร้อนอื่นๆ ใช้ในอุตสาหกรรมการผลิตสีalizarin ใช้ในการรักษาเนื้อไม้ ยาฆ่าแมลง และสารเคลือบ เป็นสารไม่มีสีแต่จะให้สีน้ำเงิน (400-500&nbsp;nm) ภายใต้รังสีอัลตราไวโอเลต

## การสังเคราะห์
วิธีคลาสสิกในการสังเคราะห์แอนทราซีนในห้องปฏิบัติการ ใช้ปฏิกิริยา cyclodehydration ของ o-methyl- หรือ o-methylene-substituted diarylketones 

## อ้างอิง

## แหล่งข้อมูลอื่น
* 
* IARC - Monograph 32 
* National Pollutant Inventory - Polycyclic Aromatic Hydrocarbon Fact Sheet 
* European Chemicals Agency - ECHA 

หมวดหมู่:สารก่อมะเร็งกลุ่ม 3 โดย IARC
หมวดหมู่:โพลีไซคลิกอะโรมาติกไฮโดรคาร์บอน